Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: 4. Az Alkotmánybíróság álláspontja kialakításakor tekintettel volt arra a 26/1997. (IV. 25.) AB határozatban
Paragraph Index: 1785

4. Az Alkotmánybíróság álláspontja kialakításakor tekintettel volt arra a 26/1997. (IV. 25.) AB határozatban (ABH 1997, 482.) megfogalmazott és a 39/2000. (X. 31.) AB határozatban (ABH 2000, 463.) is szereplõ azon lényeges követelményre, hogy a közszolgáltatások díjának az átalány jellegû megoldástól a ténylegesen ellátott szolgáltatás értékéhez kell közelítenie. Almásfüzitõ Önkormányzat Képviselõ-testülete az átalánydíj rendeleti meghatározása során nem járt el kellõ körültekintéssel, és nem érvényesítette megfelelõen az átalánydíj szolgáltatásarányos megállapításának követelményét. Mindezek alapján az Alkotmánybíróság az Ör.1., Ör.2. és Ör.3. vizsgált elõírásait az Alkotmány 44/A. § (2) bekezdésébe ütközõnek minõsítette és megsemmisítette, továbbá megállapította, hogy azok a Komárom-Esztergom Megyei Bíróság elõtt folyamatban lévõ 2.Pf.20. 359/2001. számú ügyben nem alkalmazhatóak. Az indítványozó bíróság a sérelmezett önkormányzati rendelkezések visszamenõleges hatályú megsemmisítését kérte az Alkotmánybíróságtól. Ezt a kérelmet az Alkotmánybíróság a vitatott jogszabályi rendelkezések alapján létrejött és már lezárult jogviszonyok védelme érdekében elutasította. A határozat közzététele az Abtv. 41. §-án alapul. Dr. Holló András s. k., Dr. Kiss László s. k., elõadó alkotmánybíró alkotmánybíró Dr. Kukorelli István s. k., alkotmánybíró Alkotmánybírósági ügyszám: 593/B/2001. V. rész KÖZLEMÉNYEK, HIRDETMÉNYEK A Központi Kárrendezési Iroda k ö z l e m é n y e a 2002. április 15—27-ig terjedõ idõszak — II/1. földalapra vonatkozó — termõföld árveréseirõl A megyei (fõvárosi) kárrendezési irodák 2002. április

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes